# Etsi tiedostoja -työkalun käyttöohje

## Johdanto

Etsi tiedostoja -työkalu mahdollistaa tiedostojen etsimisen järjestelmästäsi. Suorittaaksesi perushaun, voit kirjoittaa tiedostonimen tai osan tiedostonimestä jokerimerkein tai ilman. Voit tarkentaa hakuasi lisävalintojen avulla.

Etsi tiedostoja -työkalu käyttää `find`-, `grep`-, ja `locate`-UNIX-komentoja. Etsi tiedostoja -työkalun oletushaussa ensin käytetään `locate`-komentoa ja sen jälkeen käytetään hitaampaa, mutta perusteellisempaa `find`-komentoa.

Isojen ja pienten kirjainten tulkinta haussa riippuu käyttämästäsi käyttöjärjestelmästä. Esimerkiksi Linuxissa `find`-, `grep`-, ja `locate`-komennot tukevat `-i`-valitsinta, joten kaikki haut ovat merkkikoosta riippumattomia.

## Aloitustoimet

Voit käynnistää Etsi tiedostoja -työkalun seuraavilla tavoilla:

Paneelin valikkopalkista

- Valitse Sijainnit Etsi tiedostoja...

Paneelin päävalikosta

- Valitse Etsi tiedostoja...

Komentoriviltä

- Suorita seuraava komento: `gnome-search-tool`

Kun käynnistät Etsi tiedostoja -työkalun, näytetään seuraavanlainen ikkuna.

### Etsi tiedostoja -ikkuna

Etsi tiedostoja -sovelluksen pääikkuna.

## Käyttö

### Perushaun suoritus

Suorittaakseni perushaun tiedostojärjestelmässä sijaitsevalle tiedostolle, toimi seuraavasti:

1. Kirjoita hakuteksti Nimi sisältää -tekstikenttään. Hakuteksti voi olla tiedostonimi tai sen osa, joko jokerimerkeillä tai ilman, kuten seuraavassa taulukossa on esitetty:

   Nimi sisältää -tekstikenttään | Esimerkki | Tulos
   Kokonainen tai osittainen tiedostonimi | `minuntiedosto.txt` | Etsi tiedostoja -työkalu etsii kaikki tiedostot, joiden tiedostonimi sisältää tekstin `minuntiedosto.txt`.
   Osittainen tiedostonimi, johonka yhdistetty jokerimerkkejä (*, [, ]) | `*.[ch]` | Etsi tiedostoja -työkalu etsii kaikki tiedostot, joiden pääte on `.c` tai `.h`.

2. Etsi kansiosta -tekstikenttään voit valita kansion tai laitteen, mistä haluat Etsi tiedostoja -työkalun aloittavan haun.

3. Napsauta Etsi-painiketta suorittaaksesi haun.

Etsi tiedostoja -työkalu etsii määritellystä kansioista ja sen alikansioista. Etsi tiedostoja -työkalu näyttää haun tulokset Hakutulokset-listassa. Jos Etsi tiedostoja -työkalu ei löydä hakukriteereitä vastaavia tiedostoa, näyttää työkalu Hakutulokset -listassa ilmoituksen "Tiedostoja ei löytynyt".

Oletuksena Etsi tiedostoja -työkalu suorittaa pikahaun käyttäen `locate` -komentoa, jonka jälkeen se suorittaa perusteellisemman haun käyttäen `find`-komentoa. `Locate`-komento on nopeampi, koska se käyttää hyväksi tietokannan informaatiota tiedostoista. Jos tietokanta on yli viikon vanha, niin Etsi tiedostoja -työkalu voi varoittaa sinulle, että tulokset saattavat olla vanhentuneita ja antaa sinulle vaihtoehdon poistaa pikahaku pois käytöstä. Päivittääksesi tietokannan, suorita komento `updatedb` pääkäyttäjänä.

### Hakuvalintojen lisääminen

Voit lisätä täydentäviä hakuvalintoja tiedostohakuusi. Lisätäksesi täydentäviä hakuvalintoja toimi seuraavasti:

1. Napsauta Näytä lisää valintoja -tekstiä.

2. Napsauta Mahdolliset hakuehdot -pudotusvalikon listasta.

3. Valitse ominaisuus, jonka haluat lisätä.

4. Napsauta Lisää.

5. Määritä tarvittavat hakutiedot lisävalintoihin, kuten on esitetty käyttöohjeen kohdassa tbl-search-rules.

6. Toista edellä esitetyt vaiheet jokaiselle lisävalinnalle, jonka haluat lisätä hakuun.

Poistaaksesi lisävalintoja nykyisestä hausta, napsauta Poista-painiketta valinnan oikealta puolelta.

Kytkeäksesi lisävalinnat pois nykyisestä hausta, napsauta Näytä lisää valintoja -tekstiä.

### Lisävalinnat

Lisävalinnan nimi | Kuvaus
Sisältää tekstin | Etsii tiedostoja, jotka ovat tyypiltään selväkielisiä tekstejä ja sisältää määritellyn tekstin.
Muokattu myöhemmin kuin | Etsii tiedostoja, jotka on muokattu myöhemmin, kuin määritettynä ajankohtana.
Muokattu aiemmin kuin | Etsii tiedostoja, jotka on muokattu aiemmin, kuin annettuna ajankohtana.
Koko vähintään | Etsii tiedostoja, jotka ovat suurempia tai yhtä suuria, kuin määritetty arvo kilotavuina.
Koko korkeintaan | Etsii tiedostoja, jotka on pienempiä tai yhtä suuria, kuin määritetty arvo kilotavuina.
Tiedosto on tyhjä | Etsii tyhjiä tiedostoja.
Omistaja | Etsii tiedostoja, jotka on määritellyn käyttäjän omistuksessa. Kirjoita käyttäjänimi sille varattuun tekstikenttään.
Omistajaryhmä | Etsii tiedostoja, jotka on määritellyn ryhmän omistuksessa. Kirjoita ryhmän nimi sille varattuun tekstikenttään.
Omistaja on tunnistamaton | Etsii tiedostoja, jotka järjestelmälle tuntemattoman käyttäjän tai ryhmän omistuksessa.
Nimi ei sisällä | Etsii tiedostonimiä, jotka eivät sisällä asettamaasi merkkijonoa. Kirjoita koko tiedostonimi tai osa siitä jokerimerkein sille varattuun kenttään. Käytä merkkiä * ilmaisemaan peräkkäistä merkkijonoa. Käytä merkkiä ? ilmaisemaan yksittäistä merkkiä. Haku on kirjaisin riippuvainen.
Nimi täsmää säännölliseen lausekkeeseen | Etsii tiedostoja, jotka sisältävät määritetyn säännöllisen lausekkeen kansiopolussa tai tiedostonimessä. Kirjoita säännöllinen lauseke sille varattuun tekstikenttään.
Näytä piilo- ja varmuuskopiotiedostot | Sisällyttää piilotetut- ja varmuuskopioidut tiedostot hakuun.
Seuraa symbolisia linkkejä | Seuraa tiedostojen etsintää tehdessä symbolisia linkkejä.
Älä etsi toisista tiedostojärjestelmistä | Etsii kansioita, jotka ovat samassa tiedostojärjestelmässä, kuin aloituskansio.

### Etsinnän pysäyttäminen

Napsauta Pysäytä-painiketta pysäyttääksesi haun, ennen kuin Etsi tiedostoja -sovellus suorittaa haun loppuun.

### Löytyneen tiedoston aukaiseminen

Avataksesi tiedoston, joka näkyy Hakutulokset-listassa, toimi seuraavasti:

- Napsauta hiiren oikealla painikkeella tiedostoa ja valitse aukeavasta valikosta Avaa.

- Napsauta kahdesti tiedostoa.

To open the folder that contains a file displayed in the Search results list box, right-click on the file, then choose Open Containing Folder.

### Löytyneen tiedoston poisto

Poistaaksesi tiedoston, joka näkyy Hakutulokset-listassa, napsauta hiiren oikealla näppäimellä tiedostoa ja valitse aukeavasta valikosta Siirrä roskakoriin.

### Hakutuloksen tallentaminen

Tallentaaksesi viimeisimmän haun tulokset, jotka Etsi tiedostoja -työkalu on suorittanut, napsauta hiiren oikealla näppäimellä Hakutulokset-listassa ja valitse aukeavasta valikosta Tallenna tulokset nimellä. Anna tiedostonimi, jolla haluat tallentaa hakutulokset ja napsauta Tallenna.

## Asetukset

Etsi tiedostoja -työkalu tuottaa gconf -avaimia, joilla voit muokata työkalun käyttäytymistä. Gconf:n arvoja voit muuttaa käynnistämällä Asetusten muokkaus -työkalun seuraavilla tavoilla:

Sovellukset-valikosta

- Valitse Järjestelmätyökalut Asetusten muokkaus.

Komentoriviltä

- Suorita seuraava komento: `gconf-editor`

### Pikaetsinnän poistaminen käytöstä

Avaimen nimi: /apps/gnome-search-tool/disable_quick_search

Oletusarvo: epätosi

Etsi tiedostoja -työkalun tiedostojen hakutoiminta nopeutuu, kun käytetään `locate`-komentoa. `Locate`-komento mahdollistaa turvallisen tavan indeksoida ja nopeasti hakea tiedostonimiä. Koska `locate`-komento käyttää hyväkseen tiedostoindeksiä, Hakutulokset-lista ei ole aina ajantasainen.

### Toisen pikaetsimiskerran poistaminen käytöstä

Avaimen nimi: /apps/gnome-search-tool/disable_quick_search_second_scan

Oletusarvo: epätosi

Pikahaun suorituksen jälkeen, Etsi tiedostoja -työkalu suorittaa etsinnän käyttäen `find`-komentoa. Tämän toisen etsinnän tarkoituksena on löytää tiedostot, jotka eivät ole indeksoitu. Tiedostot, jotka sopivat etsintä kriteereihin lisätään Hakutulokset-listaan pitäen listan ajantasalla.

### Pikaetsinnästä pois jätettävät kansiot

Avaimen nimi: /apps/gnome-search-tool/quick_search_excluded_paths

Oletusarvot: [/mnt/*,/media/*,/dev/*,/tmp/*,/proc/*,/var/*]

Etsi tiedostoja -työkalu ei suorita pikahakua tässä avaimessa määritettyihin polkuihin. Tiedostojen nimien etsinnät suoritetaan määritetyissä hakemistoissa `find` -komennolla. Voit halutessasi käyttää '*'- ja '?' -jokerimerkkejä.

### Toisesta pikaetsintäkerrasta pois jätettävät kansiot

Avaimen nimi: /apps/gnome-search-tool/quick_search_second_scan_excluded_paths

Oletusarvot: [/]

Etsi tiedostoja -työkalu ei suorita toista pikahakua tässä avaimessa määritettyihin polkuihin. Pikahaussa ei oteta huomioon tässä avaimessa määritettyjä polkuja, kun etsintään käytetään `find`-komentoa. Voit halutessasi käyttää '*'- ja '?' -jokerimerkkejä.

### Näytä lisää valintoja

Avaimen nimi: /apps/gnome-search-tool/show_additional_options

Oletusarvo: epätosi

Tämä avain määrittää onko Näytä lisää valintoja -osio laajennettuna, kun Etsi tiedostoja -työkalu käynnistetään.